b'\n_START_ARTICLE_\nLaisvasis Dancigo miestas\n_START_SECTION_\nTeritorija\n_START_PARAGRAPH_\n\xc4\xae Laisvojo Dancigo miesto teritorij\xc4\x85 \xc4\xaf\xc4\x97jo Dancigo miestas, taip pat Sopoto, Novi Dvor Gdansko, Novi Stavo miestai, 252 kaimai ir 63 vulkos. Teritorija u\xc5\xbe\xc4\x97m\xc4\x97 1 966 kvadratinius kilometrus.\n_START_SECTION_\nLenk\xc5\xb3 \xc4\xafgaliojimai\n_START_PARAGRAPH_\nLaisvasis miestas u\xc5\xbesienyje buvo atstovaujamas Lenkijos ambasadori\xc5\xb3. Gele\xc5\xbeinkelio linija, jungusi Laisv\xc4\x85j\xc4\xaf Dancigo miest\xc4\x85 ir Lenkij\xc4\x85 buvo valdoma Lenkijos. Karinis uosto postas buvo perduotas lenkams. Valstyb\xc4\x97je veik\xc4\x97 du pa\xc5\xa1tai\xc2\xa0\xe2\x80\x93 vienas valdomas Dancigo pa\xc5\xa1to, kitas\xc2\xa0\xe2\x80\x93 lenk\xc5\xb3 pa\xc5\xa1to.\n_START_SECTION_\nDemografija\n_START_PARAGRAPH_\n1919\xc2\xa0m. mieste gyveno apie 375 t\xc5\xabkst. gyventoj\xc5\xb3, kuri\xc5\xb3 98\xc2\xa0% sudar\xc4\x97 voki\xc5\xa1kai \xc5\xa1nekantys gyventojai. Lik\xc4\x99 2 procentai \xc5\xa1nek\xc4\x97jo ka\xc5\xa1ubi\xc5\xa1kai arba lenki\xc5\xa1kai._NEWLINE_Pagal Versalio sutarties s\xc4\x85lygas nuo Vokietijos atskyrus Dancigo miest\xc4\x85 visi jo gyventojai tapo Laisvojo miesto pilie\xc4\x8diais. Dancige gyven\xc4\x99 vokie\xc4\x8diai prarado Vokietijos pilietyb\xc4\x97, o nor\xc4\x97j\xc4\x99 j\xc4\x85 i\xc5\xa1saugoti prival\xc4\x97jo gyventi ne Laisvojo miesto teritorijoje.\n_START_SECTION_\nAntrojo pasaulinio karo laikotarpis\n_START_PARAGRAPH_\nNacistin\xc4\x97 Vokietijos vyriausyb\xc4\x97 1939\xc2\xa0m. rugs\xc4\x97jo 2 d., dien\xc4\x85 po \xc4\xafsiver\xc5\xbeimo \xc4\xaf Lenkij\xc4\x85, balsavo u\xc5\xbe Dancigo prijungim\xc4\x85 prie Vokietijos._NEWLINE_Antrojo pasaulinio karo metu buvo sugriauta 90 procent\xc5\xb3 miesto. 1945\xc2\xa0m. kovo 30 dien\xc4\x85 miest\xc4\x85 u\xc5\xbe\xc4\x97m\xc4\x97 sovietai. Manoma, kad iki 1945 met\xc5\xb3 daugiau nei 90 proc. laisvojo Dancigo miesto prie\xc5\xa1kario populiacijos \xc5\xbeuvo arba i\xc5\xa1vyko._NEWLINE_Potsdamo konferencijos metu prane\xc5\xa1ta, kad buv\xc4\x99s Laisvasis Dancigo miestas yra Lenkijos dalis.'